KONTRAKT

OM DUGNADSTRENERENGASJEMENT

# Avtalepartene

Dugnadstrener:Navn: [*fyll ut*]

Adresse: [*fyll ut*]

Nasjonalitet(er): [*fyll ut*]

(heretter benevnt som Dugnadstreneren)

Klubb:

Navn: [*fyll ut*]

Org.nr.: [*fyll ut*]

Kontoradresse: [*fyll ut*]

Klubbrepresentants navn og adresse: [*fyll ut*]

(heretter benevnt som Klubben)

har inngått avtale om ulønnet, frivillig dugnadstrenerengasjement på vilkår som følger av punktene nedenfor.

**Denne kontrakten stifter ikke et ansettelsesforhold som er underlagt arbeidsmiljøloven eller tilhørende lover og forskrifter. Kontrakten er i to originale eksemplarer hvorav partene beholder ett hver.**

*[Merknad: Denne standardavtalen er tenkt benyttet primært ved avtaleinngåelse med frivillige dugnadstrenere. Merk at dugnadsarbeid som hovedregel må være begrenset, frivillig og ulønnet for at det ikke skal bli ansett som et arbeidsforhold. Det er det reelle tilknytningsforholdet som er avgjørende for om det etableres et arbeidsforhold.*

*Dette er kun en anbefalt avtale, og det er valgfritt om partene vil benytte den. Det gjøres likevel oppmerksom på at enkelte av reguleringene gir uttrykk for viktige skiller mellom frivillig dugnadsarbeid og arbeidsforhold som omfattes av arbeidsmiljøloven. Det er innarbeidet enkelte veiledende merknader (i rødt) underveis. De røde merknadene kan slettes før avtalen signeres av partene.*

*Standardavtalen er oppdatert i mai 2022. Lover og regler av betydning for avtalen kan være endret i ettertid.]*

# Stilling og tittel

Dugnadstreneren er på bakgrunn av [medlemskap, tillitsverv el.] tilknyttet Klubben på et ulønnet, frivillig dugnadstrenerengasjement. Dugnadstreneren skal i avtaleperioden trene følgende lag i klubben: [...].

# Avtalens varighet og opphør

Denne avtalen gjelder fra [dato] til [dato]. Dersom partene blir enige om å forlenge engasjementet, inngås en ny avtale.

Denne avtale opphører ved utløp uten at noen av partene trenger å varsle opphøret. Alle eiendeler som tilhører den annen part, skal leveres tilbake senest ved avtaleutløp.

Partene kan gjensidig skriftlig si opp avtaleforholdet med [én – 1 - måneds] varsel.

Ved oppsigelse eller omforent opphør i avtaleperioden, skal eiendeler leveres tilbake og utestående økonomiske fordringer gjøres opp senest den dagen avtalen opphører.

*[Merknad: Partene står fritt til å avtale avtaleperiode. Her vil avtaleperiode knyttet til sesong være et naturlig alternativ.*

*Partene står fritt til å avtale oppsigelsesfrist.]*

# Arbeidsoppgaver og forpliktelser

Dugnadstreneren ansvar er å trene [laget], herunder blant annet:

* [Kampledelse og kampforberedelser på dets serie- og cupkamper]
* [Treningsopplegg, hyppighet]
* [*Fyll ut annet ved behov*]

*[Merknad: Tilpasses partenes behov i den konkrete avtale. Ovennevnte punkter har kun som formål å være retningsgivende.]*

Dugnadstrenerarbeidet skal utføres på den arena hvor den enkelte kamp eller trening avvikles. Dette kan være Klubbens eller andre arrangørers bane, hall eller annet sted.

Dugnadstreneren svarer til Klubbens fotballstyre og står fritt til å planlegge lagets sportslige aktiviteter med det formål å oppnå best mulige resultater innenfor de gitte rammer. Dette innebærer normalt å planlegge treninger, treningsleirer, deltakelse i cuper/turnering o.l. innenfor de økonomiske rammer laget/lagene er blitt tildelt.

Treneren har ikke anledning til å ta på seg treneroppdrag for andre lag uten skriftlig tillatelse fra fotballstyret.

[Alternativ ved trening av aldersbestemte lag:

Dugnadstreneren skal avholde møte med spillernes foreldre før sesongstart og ved sesongslutt. ]

# Kostnadsdekning

Klubben dekker godkjente utlegg som Dugnadstreneren har hatt knyttet direkte til hans/hennes gjennomføring av trening og kamper for laget/lagene mot innlevering av originalkvitteringer og utleggsskjema.

Kjøring og diett skal dekkes i henhold til de satser og krav som fremgår av Statens Reiseregulativ.

# Behandling av personopplysninger

Dugnadstreneren er informert om at Klubben behandler personopplysninger, herunder såkalte særlige kategorier av personopplysninger (sensitive personopplysninger) om Dugnadstreneren knyttet til hans arbeidsforhold og som ledd i personaladministrasjon og oppfyllelse av arbeidsavtalen. For øvrig vises til den til enhver tid gjeldende personvernerklæring for Klubbens behandling av personopplysninger om ansatte.

# Fair Play. Forholdet til idrettens bestemmelser

Klubben plikter å rette seg etter regler, retningslinjer og avgjørelser utarbeidet og fattet av FIFA, UEFA, NIF og NFF.

Dugnadstreneren kan verken direkte eller indirekte delta i veddemål eller pengespill i tilknytning til kamper der Klubbens egne lag er involvert, eller på noe vis medvirke til eller forsøke å medvirke til bestikkelser, eller forsøke å påvirke resultatet eller enkelthendelser i en kamp gjennom usportslig adferd.

Dersom Dugnadstreneren er i kontakt med personer som forsøker å få Dugnadstreneren til å påvirke resultatet eller enkelthendelser i en kamp gjennom usportslig adferd, plikter Dugnadstreneren omgående å informere Norges Fotballforbund om dette.

Dersom Dugnadstreneren blir kjent med at spillere tilknyttet Klubben kan være involvert i ulovlig pengespillvirksomhet, skal Dugnadstreneren umiddelbart rapportere dette til Klubben ved daglig leder.

I henhold til NFFs og NIFs lover § 11-3 (2) (likelydende bestemmelser), aksepterer Dugnadstreneren bestemmelsene i NFFs og NIFs lover kapittel 11 som gjeldende for seg.

# Politiattest

Treneren må før tiltredelse fremlegge politiattest som nevnt i politiregisterloven § 39 første ledd dersom Treneren skal trene barn og ungdom under 18 år eller personer med utviklingshemming.

# Taushetsplikt

Dugnadstreneren er forpliktet til å bevare absolutt taushet overfor uvedkommende om Klubbens virksomhet, forretningsanliggende eller personopplysninger som vedkommende får kunnskap om eller rådighet over i forbindelse med ansettelsesforholdet, i den grad opplysningene ikke er offentlige eller allment kjent. Herunder også forhold som gjelder ansatte, styremedlemmer, utøvere, sponsorer/samarbeidspartnere eller andre forbindelser.

Dugnadstreneren har ikke adgang til å benytte interne eller fortrolige forretnings- eller virksomhetsopplysninger/-materiale til annet formål enn for å utføre sitt arbeid for klubben.

Forpliktelsene etter denne bestemmelsen gjelder både under det frivillige engasjementet og etter opphør.

# Tvister

Partene skal etter beste evne forsøke å løse eventuelle tvister i minnelighet og eventuelt i samarbeid med sine overordnede organisasjonsledd.

# Signaturer

Dato: *[dd.mm.åå]*

............................................................. .............................................................

 Klubbens signatur Dugnadstrenerens signatur

Arbeidsavtalen er i to originale eksemplarer som begge partene har signert. Klubben og Dugnadstreneren beholder ett eksemplar hver.